成趣園
作者：韓淲
朝代：宋

paragraphs: 徐子筆端妙天下，成趣園成記如畫。
丹青寫就未必工，裝點鋪模誠可詫。
試問園中今幾春，主人種花花正新。
高帝子孫氣象偉，等閒卜築冰溪濱。
道南推託借誰住，只爲記中多好句。
幾回相與酒盃空，梅月柳風吹杏雨。
淵明此趣非偶然，請君醉中知其天。
我閑杖屨猶翩翩，莫教俗事來眼前。